IXEF WIS SEŢŢA
Anda i llan wid yemmuten?
Amek i tḍerru yid-neɣ m’ara nemmet?
Acuɣer i neţmeţţat?
A nethedden ma yella nessen tideţ ɣef lmut?
1-3. Anwi isteqsiyen yeenan lmut iɣef i ţmeyyizen medden? Acu n leǧwab i d-ţţarrant kra n ddyanat?
WIGI d isteqsiyen iɣef i ţmeyyizen medden d luluf n lesnin aya. D isteqsiyen yesean azal ameqran. Akken nebɣu nili neɣ anda nebɣu nezdeɣ, leǧwab ɣef yesteqsiyen-a yeena-yaɣ.
2 Deg yixef ieeddan, nwala-d belli asfel n leslak n Eisa Lmasiḥ yeldi abrid i tudert n dayem. Nelmed-ed daɣen belli Adlis Iqedsen icar-ed ɣef yiwen n zzman ideg “ur teţţuɣal ara a d-tili lmut.” (Aweḥḥi 21:4) Acu kan, tura neţmeţţat irkelli. Akken i t-id-yenna ugellid ukyis Sliman: ‘Wid yeddren ẓran belli ad mmten.’ (Amusnaw 9:5) Γas akken neţnadi ad yiɣzif leemeṛ-nneɣ akteṛ, nebɣa daɣen a nefhem amek i tḍerru yid-neɣ m’ara nemmet.
3 M’ara mmten wid i nḥemmel, neţru fell-asen; yerna nesteqsay ahat iman-nneɣ, neqqar-as: ‘Amek i teḍra yid-sen? Ţţeneeţţaben? Ţḥaraben fell-aneɣ? Nezmer a ten-neiwen? A nuɣal a ten-nẓer yiwen wass?’ Ddyanat n ddunit mačči yiwen leǧwab i d-ţţarrant. Kra sselmadent belli ma yella nexdem lxiṛ di temeict-nneɣ, a nṛuḥ s igenni; ma yella nexdem cceṛ, a nreɣ di tmes. Tiyaḍ qqarent belli m’ara nemmet, nettabae lejdud-nneɣ ɣer wemkan iɣer ţṛuḥun leṛwaḥ. Tiyaḍ daɣen sɣarayent belli lmeggtin ţṛuḥun ɣer ddaw n wakal iwakken ad ţţuḥasben, ssyin a d-eiwden talalit di lǧeţţa nniḍen.
4. Acu n uselmed yeenan lmut i gcudden xilla n ddyanat?
4 Leḥwayeǧ-agi meṛṛa i sselmadent ddyanat yella d acu i tent-icudden: elaḥsab-nsent yella wayen i d-yeţɣaman yedder ɣas temmut lǧeţţa-nneɣ. Azgen ameqran n ddyanat, ama ţ-ţid n zik ama ţ-ţid n tura, qqarent-ed belli ɣas temmut lǧeţţa-yagi, neţkemmil neţeici i lebda; neţwali, nsell yerna neţxemmim. Meena amek i gezmer ad yili wayagi? Siwa ma yella lmux-nneɣ ixeddem i nezmer a nsel, a nwali neɣ a nxemmem. M’ara nemmet, lmux-nneɣ iḥebbes. Ihi, mebla lmux-nneɣ, ur nezmir ara a d-nemmekti, a nḥuss, a nsel, neɣ a nwali.
AMEK I TḌERRU S ṢṢEḤ YID-NEΓ M’ARA NEMMET?
5, 6. Acu yesselmad Wedlis Iqedsen ɣef liḥala ideg i llan wid yemmuten?
5 Ayen i gḍerrun mbeed lmut mačči d ayen yeffren ɣef Yahwa, i d-ixelqen lmux. Yessen tideţ, yerna yessefham-ed deg Wawal-is, Adlis Iqedsen, anta liḥala ideg i llan wid yemmuten. Aselmed-ines ishel maḍi: m’ara yemmet ḥedd, teţfakka fell-as temeict. Lmut d lemxalfa n tudert. Lmeggtin ur ţwalin, ur sellen, ur ţxemmimen. Ulac d acu i d-yeţɣimin yedder m’ara temmet lǧeţţa-nneɣ. Ur nesei ara taṛwiḥt ur neţmeţţat ara neɣ ṛṛuḥ ur neţmeţţat ara. *
6 Mbeed mi d-yenna Sliman belli wid yeddren ẓran ad mmten, yerna-d lehduṛ-agi: “Ma d wid yemmuten ur ẓrin acemma.” Issefhem-ed daɣen belli wid yemmuten ur zmiren ad ḥemmlen wala ad keṛhen, yerna “ulac la ccɣwel, la leḥsab, la tamusni, la lekyasa [deg uẓekka].” (Γer-ed Amusnaw 9:5, 6, 10.) Ula d Ahellil 146:4 yenna-d belli ass ideg ara yemmet walbeeḍ “leezayem-is meṛṛa ad ɣaben.” Neţmeţţat yerna ulac d acu ara d-iqqimen seg-neɣ yedder m’ara temmet lǧeţţa-nneɣ. Tudert-nneɣ teţţemcabi ɣer tmes n tcemmaet. M’ara ţ-nessexsi, ulac saniɣer i tṛuḥ. Tɣab, d aya kan.
AYEN I D-YENNA EISA ΓEF LMUT
7. Γer wacu i gmettel Eisa lmut?
7 Eisa Lmasiḥ immeslay-ed ɣef liḥala ideg i llan wid yemmuten. Ihdeṛ-ed ɣef waya di temsalt n Ileazar (Laeẓar), yiwen wergaz i gemmuten, i gella yessen mliḥ. Yenna i inelmaden-is: “Aḥbib-nneɣ Ileazar iṭṭeṣ.” Inelmaden-is ɣilen belli Ileazar igen akken ad isteefu w’ad yeḥlu si lehlak-is. Meena ɣelṭen. Eisa issefhem-asen: “Ileazar immut.” (Γer-ed Yuḥenna 11:11-14.) Eisa imettel lmut ɣer yiḍeṣ. Ileazar ur yelli la deg igenni la di ǧahennama n tmes. Ur iṛuḥ ara ɣer lejdud-is neɣ ɣer lmalayekkat. Ur d-yuɣal ara ɣer tudert di lǧeţţa nniḍen. Yella amzun yesteefuy di lmut, am win ara iɣemqen di tnafa mebla tirga. Llan yefyar nniḍen n Wedlis Iqedsen i geţmettilen lmut ɣer yiḍeṣ. Di lemtel, yiwen wafir yenna-d belli anelmad Stifanus “iṭṭeṣ”, yuɣ lḥal neţţa yeţwaṛjem armi yemmut. (Lecɣal 7:60) Taswiet nniḍen, Eisa imettel daɣen lmut ɣer tguni. Asmi i d-issker si lmut yelli-s n Yayir (Jayṛus), yenna-d: “Mačči d lmut i temmut, d iḍeṣ i teṭṭeṣ!”—Luqa 8:52, 53.
8. Amek i neelem belli Ṛebbi ur sen-yebɣi ara lmut i yemdanen?
8 Ṛebbi yebɣa-yasen lmut i yemdanen di tazwara? Ala. Ixleq-ed amdan bac ad ieic i lebda ɣef lqaea. Akken i t-nwala yakan, Ṛebbi yessers argaz amezwaru ţ-ţmeṭṭut tamezwarut deg yiwet lǧennet iteeddan. Yefka-yasen ṣṣeḥḥa ikemlen. D ayen yelhan kan i sen-yebɣa. Ababat (neɣ tayemmaţ) i geţḥibbin arraw-is ad yebɣu ad uɣalen d imɣaren yerna ad mmten? Awwah, xaṭi! Yahwa iḥemmel arraw-is; yebɣa ad ilin d iseediyen i dima ɣef lqaea. Adlis Iqedsen yenna-d belli Yahwa “yerra-d deg wul n wemdan ad iţxemmim ɣef lebda.” (Amusnaw 3:11) Lmeena-s, mi ɣ-d-yexleq Ṛebbi, ixleq-ed deg wulawen-nneɣ lebɣi a neic i dima. Uyerna yexdem ţţawil akken a ɣ-yessiweḍ ɣer lebɣi-yagi.
AYΓER I ŢMEŢŢATEN YEMDANEN
9. Acu i gḥeṛṛem Yahwa i Adam? Iwacu ur sen-yeweiṛ ara i Adam d Ḥewwa ad ṭebbqen lameṛ-agi?
9 Acuɣer ihi i ţmeţţaten yemdanen? Akken a d-naf lǧawab, ilaq a nẓer d acu yeḍran di zzman ideg yella kan yiwen wergaz d yiwet tmeṭṭut ɣef lqaea. Atan wayen i d-yeḥka Wedlis Iqedsen: Yahwa Ṛebbi “yessemɣi-d si lqaea, mkul ṣṣenf n ttjuṛ ieeǧben i tmuɣli, yelhan i wučči.” (Laṣel n ddunit 2:9) Acu kan, tella lḥaǧa i sen-iḥeṛṛem. Yahwa yenna i Adam: “Tzemreḍ aţ-ţeččeḍ si ttjuṛ meṛṛa n leǧnan agi; lameena si ttejṛa n tmusni n lxiṛ akw-d cceṛ, ur tţeţţeḍ ara, axaṭer asm’ara teččeḍ seg-s, aţ-ţemmteḍ.” (Laṣel n ddunit 2:16, 17) Lameṛ-agi ur yeweiṛ ara, axaṭer ttjuṛ iseg i zemren ad ččen Adam d Ḥewwa mačči d ayen i gxuṣṣen. Lameena yefka-yasen tagniţ akken a d-beggnen belli steeṛfen s Win i sen-d-yefkan kulci, s Win i sen-d-yefkan ula ţ-ţudert n dayem. Ma yella uɣen awal, a d-sseknen daɣen belli ţqadaren leḥkem n baba-tsen n igenwan, yerna qeblen leḥkem-agi-ines yeččuṛen d leḥnana.
10, 11. a) Amek i euṣan Ṛebbi Adam d Ḥewwa? b) Iwacu lmeeṣegga n Adam d Ḥewwa ţ-ţamsalt meqqren?
10 Acu kan, Adam d Ḥewwa xtaṛen ad eaṣin Yahwa. Cciṭan yenna i Ḥewwa s yiwen wezrem: “Akka ihi, inna-d Yillu: ‘Ur tţeţţem ara si ttjuṛ meṛṛa n leǧnan’...” Ḥewwa terra-yas: “Nezmer an-nečč si lfakya n ttjuṛ meṛṛa n leǧnan, lameena, ɣef lfakya n ttejṛa yellan di tlemmast n leǧnan, Illu yenna-d: ‘Ur teţţet ara seg-s, ur ţ-ţnalet ara, neɣ m’ulac aţ-ţemmtem.’”—Laṣel n ddunit 3:1-3.
11 Cciṭan yenna: “Xaṭi! Ur teţmeţţatem ara! Illu yeẓra belli, asm’ara teččem seg-s, allen-nwen ad ldint, yerna aţ-ţilim am Yillu, aţ-ţissinem lxiṛ akw-d cceṛ.” (Laṣel n ddunit 3:4, 5) Cciṭan yebɣa ad yessimen Ḥewwa belli aţ-ţaf lfayda ma tečča si lfakya-nni yeţţuḥeṛṛmen. Amzun yenna-d belli tezmer aţ-ţextiṛ s timmad-is d acu yelhan d acu i diri, belli tezmer aţ-ţexdem ayen i s-yehwan. Iger-ed daɣen lekdeb ɣef Yahwa; iqsed-ed belli Yahwa iskaddeb deg wayen ara sen-d-yessis wučči n lfakya-nni. Ḥewwa tumen Cciṭan. Tekkes-ed lfakya, tečča-ţ. Umbeed, tefka i wergaz-is, yečča ula d neţţa. Mačči am win ur neẓri ara d acu i gxeddem. Nutni eelmen belli la xeddmen swaswa ayen akken i sen-yenna Ṛebbi ur t-xeddmen ara. Imi ččan si lfakya-nni, euṣan s ţţeemda lameṛ-nni isehlen yerna ur neẓẓay ara. Beggnen-d belli ḥeqren Baba-tsen n igenwan akk-d leḥkem-ines. Mačči d ayen ara sen-iţwasemmḥen imi kksen leqder ɣef Uxellaq-nsen yeččuṛen d leḥmala!
12. Acu i gzemren a ɣ-ieiwen a nefhem ayen i gḥuss Yahwa asmi t-euṣan Adam d Ḥewwa?
12 A d-nefk lemtel: acu ara tḥusseḍ lukan yiwen wass mmi-k (neɣ yelli-k), i d-tṛebbaḍ s leḥnana, a k-ieaṣi w’a d-ibeggen s lmeeṣegga-yagi belli ur k-iţqadar ara yerna ur k-iḥemmel ara? A k-iqreḥ mliḥ lḥal, neɣ ala? Xayel ihi acḥal i geḥzen Yahwa asmi t-euṣan Adam d Ḥewwa di sin.
13. Γur Yahwa, amek ara teḍru d Adam m’ara yemmet, yerna acu i d lmeena n wayagi?
13 Ulac ssebba ara yeǧǧen Yahwa ad ieemmed i Adam d Ḥewwa i t-ieuṣan akken ad eicen i lebda. Akken i t-id-yenna, mmuten. Tekfa fell-asen temeict. Ur ṛuḥen ara ɣer wemkan-nni ideg ţţilin leṛwaḥ. Nefhem-ed annect-a seg wayen i genna Yahwa i Adam asmi i t-iḥuseb ɣef lmeeṣegga-ines. Ṛebbi yenna-yas: “[Aţ-ţuɣaleḍ] s akal, ansi akken i d-teţwakkseḍ; axaṭer, kečč d aɣebbar, aţ-ţuɣaleḍ alamma d aɣebbar.” (Laṣel n ddunit 3:19) Ṛebbi ixleq-ed Adam seg uɣebbar n wakal. (Laṣel n ddunit 2:7) Uqbel a d-iţwaxleq, Adam ulac-it. Ihi, m’akken i s-yenna Yahwa belli ad yuɣal s aɣebbar, lmeena-s ad yuɣal ɣer wulac. Adam ur iseeeu ara tudert, am uɣebbar iseg i d-yeţwaxleq.
14. Ayɣer i neţmeţţat?
14 Lukan Adam d Ḥewwa uɣen awal, tili mazal ţeicin ar ass-a. Lameena, mmuten axaṭer denben imi xtaṛen ad eaṣin Ṛebbi. Neţmeţţat axaṭer Adam yeǧǧa-d i tarwa-s meṛṛa ddnub akk-d lmut. (Γer-ed Iṛumaniyen 5:12.) Ddnub icuba lehlak iṣeeben i d-nweṛṛet, iseg ur yezmir ḥedd ad yemnee. Lmut, i d-yeţţawi ddnub-agi, d deewessu. Lmut ţ-ţaedawt mačči ţ-ţaḥbibt. (1 Ikurintiyen 15:26) Nezmer a ncekkeṛ mliḥ Yahwa imi d-yefka lefdiya akken a ɣ-d-isellek si teedawt-agi tamcumt!
TAMUSNI N TIDEŢ ΓEF LMUT DEG-S NNFEE
15. Acuɣer tamusni n tideţ ɣef lmut d ayen yeţṣebbiren?
15 Aselmed n Wedlis Iqedsen i d-iheddṛen ɣef liḥala ideg i llan wid yemmuten yeţṣebbir. Akken i t-nwala, lmeggtin ur ţḥussun la s lqerḥ la s leḥzen. Ulayɣer akk a ten-nagad, axaṭer ur zmiren ara a ɣ-ḍurren. Ur ḥwaǧen ara a ten-neiwen yerna ur zmiren ara a ɣ-eiwnen. Ur nezmir a sen-nehdeṛ, ur zmiren a ɣ-d-hedṛen. Xilla n leulama n ddin i d-iqqaren belli zemren ad eiwnen lmeggtin, lameena ayagi d lekdeb. Wid i geţţamnen s waya ţţaken iṣurdiyen i leulama-yagi. Meena, nekni, imi nessen tideţ, ur neţeemmid ara a ɣ-kellxen wid yesselmaden lekdubat am wigi.
16. Menhu i d-yeǧǧan lateṛ-is deg uselmed n waṭas n ddyanat, yerna amek i gxeddem?
16 Yeedel ddin-inek d wayen yesselmad Wedlis Iqedsen ɣef wid yemmuten? Amur ameqran n ddyanat ur edilent ara d uselmed-agi. Iwacu? Axaṭer yella lateṛ n Cciṭan deg wayen i sselmadent. Cciṭan yessexdam ddin n lekdeb akken ad ɣilen lɣaci belli ɣas temmut lǧeţţa-nneɣ, neţkemmil neţeic deg wemkan-nni iɣer ţṛuḥun leṛwaḥ. D lekdeb i geţcuddu ɣer lekdubat nniḍen akken ad yessebeed leibad ɣef Yahwa Ṛebbi. Amek yeeni?
17. Ayɣer aselmed n leiqab di tmes i lebda d aselmed iţekksen ccan i Yahwa?
17 Akken i t-id-nwala, kra n ddyanat sselmadent belli ma yella yiwen yexdem cceṛ di ddunit-is, asm’ara yemmet ad iṛuḥ s anda ara yeneeţţab di tmes i lebda. Aselmed-agi iţekkes ccan i Ṛebbi. Yahwa d Ṛebbi n leḥmala; d lmuḥal ad imeḥḥen albeeḍ akkagi. (Γer-ed 1 Yuḥenna 4:8.) Acu ara tiniḍ ɣef wergaz ara yegren afus n mmi-s ɣer tmes bac a t-ieaqeb axaṭer ur s-yeţţaɣ ara awal? Aţ-ţqadreḍ argaz am wagi? Aţ-ţebɣuḍ a t-tissineḍ alukan ţ-ţamusni? Xaṭi! Ahat a k-d-iban d uqsiḥ almi dayen. Acu kan, Cciṭan yebɣa a nɣil belli Yahwa yeţeaqab lɣaci di tmes i lebda, yeeni d imelyaṛen iseggasen!
18. Anwa aselmed n lekdeb i geţţawin kra ad eebden lmeggtin?
18 Cciṭan yessexdam daɣen kra n ddyanat akken ad yesselmed belli m’ara mmten leibad, ţţuɣalen d leṛwaḥ i glaq ad qadren w’ad euzzen wid yeddren. Elaḥsab n uselmed-agi, leṛwaḥ n wid yemmuten zemren ad qqlen d leḥbab yesean tazmert neɣ d iedawen yesserhaben. Aṭas i geţţamnen lekdeb-agi. Ţţagaden lmeggtin, dɣa ţeuzzun-ten yerna ţeebbiden-ten. Ma d Adlis Iqedsen yesselmad belli wid yemmuten ṭṭṣen yerna yewwi-d a neebed ḥaca Ṛebbi n ṣṣeḥ Yahwa, Axellaq-nneɣ.—Aweḥḥi 4:11.
19. M’ara nissin tideţ ɣef lmeggtin, anwa aselmed nniḍen n Wedlis Iqedsen i nfehhem akteṛ?
19 Ma yella tessneḍ tideţ ɣef lmeggtin, aţ-ţmeneeḍ si lekdubat n ddyanat. Tamusni-yagi a k-teiwen daɣen akken aţ-ţfehmeḍ leḥwayeǧ nniḍen i gesselmad Wedlis Iqedsen. Γef lemtel, m’ara teẓreḍ belli wid yemmuten ur ţṛuḥun ara ɣer laxeṛt, aţ-ţfehmeḍ akteṛ lweed i d-yefka Ṛebbi yeenan tameict n lebda ɣef lqaea ara yuɣalen d lǧennet.
20. Anwa asteqsi iwumi ara d-nerr lǧawab deg yixef ara d-itebeen?
20 Zik-nni, Yub yellan d aḥeqqi, imeyyez d yiman-is, yenna: “Lemmer i d-iḥeggu wemdan m’ara yemmet, ad ṣebreɣ.” (Yub 14:14) Win yegnen di lmut yezmer a d-yuɣal ɣer tudert? Ayen yesselmad Wedlis Iqedsen ɣef temsalt-agi yeţṣebbir mliḥ. D ayen ara nẓer deg yixef ara d-itebeen.
^ § 5 Bac akken aţ-ţfehmeḍ imeslayen-agi “taṛwiḥt” akk-d “ṛṛuḥ”, ẓer timerna yeţţusemman: “Acu i d lmeena n imeslayen ‘taṛwiḥt’ akk-d ‘ṛṛuḥ’?”
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn